Van Eeden Accommodation | LekkeSlaap
Van Eeden Accommodation is in die pragtige Strandfontein geleë. Die gastehuis is bekend vir sy skoon, gerieflike en goed onderhoude eenhede wat teen bekostigbare tariewe gehuur kan word.
Die verblyf beskik oor 'n TV met 'n OpenView-opsie. Daar is ook WiFi, beddegoed, haardroërs, eetgerei, kookgerei, koffie- en teemaakgeriewe, mikrogolfoond, stoof, yskas-vrieskas, broodrooster en 'n strykplank- en -yster. Gaste moet asb. hul eie bad- en swemhanddoeke saambring.
Nabygeleë besienswaardighede en doendinge sluit kajakvaart in November, swem, voetslaan, die Weskus Kreefroete, visvang, branderplankry, valskermsweef, riviervlotvaart, kreefduik, sterrekyk, 4x4-roetes, bergfietsry al langs die rotse en die Flamink-voëlkykroete in. Van Eeden Accommodation is sowat 15 minute van die strand en getypoel af.